ຊູແດນໃຕ້ ໄດ້ເປັນ ສະມາຊິກໃໝ່ສຸດ ຂອງປະຊາຄົມໂລກ (ເບິ່ງວີດີໂອ)
ປະທານາທິບໍດີ ບາຣັກ ໂອບາມາ ກ່າວ ໃນຖະແຫລງການສະບັບນຶ່ງ ​ ໃນວັນເສົາວານນີ້ວ່າ ທ່ານມີຄວາມພາກພູມໃຈ ທີ່ຈະ​ໃຫ້ການ ຮັບຮູ້ທາງການທູດ ​ແກ່ຊູດານໃຕ້.
ບັດນີ້ ໂລກໄດ້ມີສະມາຊິກໃໝ່ສຸດປະເທດນຶ່ງແລ້ວ ນັ້ນກໍຄື ສາທາລະນະລັດຊູດານໃຕ້ ຫລື South Sudan ທີ່ໄດ້ສະເຫລີມສະຫລອງເອກະລາດຂອງຕົນ ໃນພິທີທີ່ຈັດຂຶ້ນຢູ່ນະຄອນ ຫລວງ Juba ໃນວັນເສົາວານນີ້ ປະຊາຊົນຫລາຍຮ້ອຍພັນຄົນໄດ້ພາກັນຮ້ອງໂຮຢ່າງຟົດສະນັ່ນ ເວລາພວກທະຫານຊັກທຸງ ຊາດໃໝ່ ຂອງປະເທດຊູດານໃຕ້ຂຶ້ນເສົາ ແລະຊັກທຸງຂອງຊູດານເໜືອ ລົງ ພວກທີ່ເຂົ້າຮ່ວມໃນພິທີ ຍັງໄດ້ຍິນຄໍາປະກາດເອກະລາດຢ່າງເປັນທາງການ ແລະຄໍາອວຍ ພອນຈາກບັນດາແຂກທີ່ສໍາຄັນໆ ໂຮມທັງປະທານາທິບໍດີຂອງຊູດານເໜືອ ທ່ານ Omar al-Bashir ນໍາ ສາທາລະນະລັດຊູດານໃຕ້ ໄດ້ກາຍເປັນປະເທດໃໝ່ທີ່ສຸດຂອງໂລກໃນ ຕອນທ່ຽງຄືນວັນສຸກ ຕາມເວລາທ້ອງຖິ່ນ ພວກຊາວເມືອງ Juba ໄດ້ພາກັນສະເຫລີມສະຫລອງຢ່າງໃຫຍ່ຢູ່ຕາມ ຖະໜົນຫົນທາງ ການສະເຫລີມສະຫລອງ ໄດ້ດໍາເນີນສືບຕໍ່ໄປພ້ອມກັບພິທີການຕ່າງໆ ທີ່ຈັດຂຶ້ນຢູ່ສະໜາມ ກີລາ John Garang ທີ່ຖືກຕັ້ງຊື່ດັ່ງກ່າວກໍເພື່ອໃຫ້ກຽດແກ່ທ່ານ John Garang ຜູ້ທີ່ໄດ້ ນໍາພາກໍາລັງຂອງຊູດານໃຕ້ໃນລະຫວ່າງສົງຄາມກາງເມືອງທີ່ຍາວນານ ລະຫວ່າງຝ່າຍເໜືອ ແລະໃຕ້ນັ້ນ ຜູ້ກ່າວຄໍາປາໃສຄົນສຸດທ້າຍໃນພິທີດັ່ງກ່າວ ຄື ປະທານາທິບໍດີຊູດານໃຕ້ ທ່ານ Salva Kiir ໄດ້ຮຽກຮ້ອງໃຫ້ພົນລະເມືອງທຸກຖ້ວນໜ້າຂອງປະເທດໃໝ່ນັ້ນ ຈົ່ງພາກັນສ້າງສາສັງຄົມແລະ ເສດຖະກິດໃຫ້ແຂງແຮງ ທ່ານກ່າວວ່າ ລຸນຫລັງສົງຄາມກາງເມືອງກັບຝ່າຍເໜືອແລ້ວນັ້ນ ຊາວຊູດານໃຕ້ທັງຫລາຍກໍຈະຕ້ອງໃຫ້ອະໄພ ແຕ່ກໍຈະຕ້ອງບໍ່ລືມຄວາມເຈັບປວດທີ່ພວກເຂົາ ເຈົ້າໄດ້ຮັບນັ້ນ ປະທານາທິບໍດີ ບາຣັກ ໂອບາມາ ກ່າວໃນຖະແຫລງການສະບັບນຶ່ງ ໃນວັນເສົາວານນີ້ວ່າ ທ່ານມີຄວາມພາກພູມໃຈທີ່ຈະໃຫ້ການຮັບຮູ້ທາງການທູດແກ່ຊູດານໃຕ້ ທ່ານໂອບາມາ ກ່າວຕໍ່ໄປວ່າ ການປະກາດເອກະລາດໃໝ່ຂອງປະເທດນີ້ ແມ່ນເປັນຜົນສໍາເລັດຄັ້ງປະວັດ ສາດອັນນຶ່ງ ທີ່ຕາມຄໍາເວົ້າຂອງທ່ານນັ້ນ ກໍແມ່ນວ່າ ສະແດງໃຫ້ເຫັນວ່າ “ແສງສະຫວ່າງ ຂອງຮຸ່ງອະລຸນໃໝ່ ແມ່ນມີຂຶ້ນໄປໄດ້ ຫລັງຈາກສົງຄາມ ”